Νάνο (ποδοσφαιριστής)

Ο Μαριάνο Γκονζάλεζ Μαρότο (γεννημένος στις 27 Οκτωβρίου 1984), γνωστός ως Νάνο, είναι Ισπανός επαγγελματίας ποδοσφαιριστής που αγωνίζεται ως αριστερός μπακ και ως μέσος για την Λίνκολν Ρεντ Ιμπς του Πρωταθλήματος Γιβραλτάρ.

 Καριέρα σε συλλόγους 

 Ισπανία 
Γεννημένος στη Μάλαγα της Αδαλουσίας, ο Νάνο πέρασε την πλειοψηφία των πρώτων έξι ετών του ως ποδοσφαιριστής στις χαμηλότερες κατηγορίες και στις ερασιτεχνικές κατηγορίες της Ισπανίας, εκπροσωπώντας κατά σειρά τις ΟΔ Φουενριγκιόλα Λος Μπόλιτσες, ΟΔ Μαρμπέλα, Μπαρτσελόνα Β, Κόρδοβα ΚΦ, ΟΕ Λιέιδα και ΦΚ Καρταχένα. Εξαίρεση αποτέλεσε το πέρασμα του από την Σεγούντα Ντιβισιόν την σεζόν 2005-06, όπου και αγωνίστηκε για 198 λεπτά στο σύνολο με την Ταρραγόνα, βοηθώντας την να πάρει την άνοδο στην Λα Λίγκα.

Ο Νάνο επέστρεψε στην δεύτερη κατηγορία της Ισπανίας την σεζόν 2009-2010, για λογαριασμό της Κάδιθ. Σημείωσε το πρώτο του τέρμα ως επαγγελματίας ποδοσφαιριστής, στις 4 Οκτωβρίου 2009, σε μία εκτός έδρας νίκη της ομάδας του με 1-0 επί της Αλμπαθέτε Μπαλομπιέ. 

Μετά από δύο χρονιές στην τρίτη κατηγορία της Ισπανίας με την Ρεάλ Οβιέδο, ο Νάνο επέστρεψε στην δεύτερη, υπογράφοντας με την Πονφερραδίνα. Έχασε μόλις ένα παιχνίδι από τα 42 της ομάδας του σε μια μόνο σεζόν, πετυχαίνοντας και δύο γκολ, βοηθώντας την ομάδα του να αποφύγει την υποβιβασμό έναν χρόνο μετά τον προβιβασμό της στην Σεγούντα Ντιβισιόν.

 Παναθηναϊκός 
Το καλοκαίρι του 2013, αρνούμενος να εμφανιστεί για προπόνηση, ο Νάνο εντάχθηκε στο Παναθηναϊκό. Πραγματοποίησε το ντεμπούτο του σε πρώτη κατηγορία, στις 18 Αυγούστου του ίδιου έτους, παίζοντας ολόκληρο τον εντός έδρας νικηφόρο αγώνα με 2-0 επί του Παναιτωλικού για την 1η αγωνιστική της Σούπερ Λιγκ, και μετατρέποντας το πέναλτι που κέρδισε η ομάδα του σε γκολ.

Στις 8 Δεκεμβρίου 2014, ο Νάνο επέκτεινε το συμβόλαιό του με τον Παναθηναϊκό μέχρι το 2017.  Κατά τη διάρκεια της διαμονής του στην Αθήνα, μετατράπηκε με ιδιαίτερη επιτυχία σε αριστερό μπακ. Με τον Παναθηναϊκό, κατέκτησε το Κύπελλο Ελλάδος το 2014, με τον ίδιο να αγωνίζεται και τα 90 λεπτά στον τελικό με τον ΠΑΟΚ.

 Επιστροφή στην Ισπανία 
Στις 25 Αυγούστου 2016, ο Νάνο υπέγραψε διετές συμβόλαιο με την Αλμερία της Σεγούντα Ντιβισιόν. Συνολικά, πραγματοποίησε 72 εμφανίσεις κατά τις δύο πρώτες του σεζόν στον σύλλογο, αλλά έχασε σχεδόν όλη την σεζόν 2018-19 λόγω τραυματισμού στον αστράγαλο. 

Ο Νάνο επέστρεψε στη Σεγούντα Ντιβισιόν Β το καλοκαίρι του 2019, σε ηλικία 34 ετών, υπογράφοντας συμβόλαιο με την Ρεκρεατίβο δε Ουέλβα.

 Διακρίσεις 
Παναθηναϊκός

 Κύπελλο Ελλάδος: 2013-14

Ατομικές

 Ομάδα της χρονιάς στην Σούπερ Λιγκ: 2013-14

 Παραπομπές 

 Εξωτερικοί σύνδεσμοι 





Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές ΦΚ Κόρδοβα
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές ΦΚ Καρταχένα
Κατηγορία:Ποδοσφαιριστές ΟΕ Λιέιδα
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές ΚΓ Ταρραγόνα
Κατηγορία:Ποδοσφαιριστές Ρεάλ Οβιέδο
Κατηγορία:Ποδοσφαιριστές Κάδιθ ΚΦ
Κατηγορία:Ποδοσφαιριστές ΣΝ Πονφερραδίνα
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΟΝ Αλμερία
Κατηγορία:Ποδοσφαιριστές Ρεκρεατίβο Ουέλβα
Κατηγορία:Ποδοσφαιριστές Λίνκολν Ρεντ Ιμπς ΦΚ